**ПРОГРАМА**

**ЗА  ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

**ЗА УЧЕБНАТА 2021/2022 г.**

Програмата е приета на заседание на Педагогическия съвет (протокол № 19/10.09.2021 г.) и е утвърден със заповед № ПС06-1686/14.09.2021 г. на директора на училището.

 **ВЪВЕДЕНИЕ**

 Настоящата програма е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално – икономическото развитие.

 Водещи стратегически документи при изготвяне на училищната програма на СУ „Вичо Грънчаров” за превенция на ранното напускане на образователната система:

* ЗАКОН ЗА ПРЕДУЧИЛИЩНОТО И УЧИЛИЩНОТО ОБРАЗОВАНИЕ
* НАРЕДБА ЗА ПРИОБЩАВАЩОТО ОБРАЗОВАНИЕ
* ЗАКОН ЗА МЛАДЕЖТА
* КОНВЕНЦИЯ ЗА БОРБА СРЕЩУ ДИСКРИМИНАЦИЯТА В ОБЛАСТТА НА ОБРАЗОВАНИЕТО

 **ОБЩИ ПОЛОЖЕНИЯ**

 Сериозен проблем за образователната ни система са броят на отсъствията на учениците, некоректното им отразяване в училищната документация и бавният темп на намаляване на преждевременно напусналите училище ученици от задължителната училищна възраст.

 Създаването на условия за редовното присъствие в училище и активната работа по време на учебния час са важни за бъдещето на всеки ученик. Те са гаранция за неговия успех, залог за по-добра квалификация и по-големи възможности за реализация, условие за повишаване качеството на образованието. Важна роля в това отношение има училището, което трябва да подхожда комплексно и същевременно индивидуално за всеки конкретен случай на ученик, застрашен от отпадане или вече напуснал училище.

Предприемането на адекватни и ефективни мерки от педагогическите екипи за намаляване броя на отсъствията и броя на преждевременно напусналите училище ученици следва да се основават на задълбочен анализ на причините, пораждащи тези явления, на оценка на ефикасността на съществуващите мерки и училищната политика.

Предлаганата програма е основана на разбирането, че главна ценност в образователната система е детето (ученикът).

 На основата на идентифицираните проблеми в програмата са представени конкретни мерки за реализиране на определените дейности.

**Задачите** на програмата:

1. Да очертае дейности  по формулираните мерки.

2. Да представи план за действие.

**І. Мерки**

1.Недопускане на фиктивно записване на ученици от всички форми на обучение.

Отг.: директор, кл. ръководители

 Срок: постоянен

2. Проучване и анализиране на основните причини за отсъствията на учениците и риска от преждевременно  напускане на училище.

                                                           Отг.: кл. ръководители, педагогически съветник

  Срок: постоянен

3. Разработване и прилагане на мерки за намаляване на отсъствията на учениците.

 Отг.: кл. ръководители, педагогически съветник

  Срок: постоянен

4.Мерки за подкрепа на учениците в риск от напускане чрез различни форми на ученическо самоуправление.

                                                           Отг.: ученически съвет

 Срок: постоянен

6. Мерки за подкрепа на учениците в риск с участието на родителските общности.

                                                           Отг.: кл. ръководители и родители

 Срок: постоянен

7.Мерки за подкрепа на учениците в риск от страна на представители на местната власт, гражданския сектор и работодателските организации.

  Отг.: кл. ръководители, педагогически съветник

  Срок: постоянен

8. Разработване на механизъм за контрол на редовното и точното отразяване/нанасяне на отсъствията на учениците в училищната документация.

                                                           Отг.: Педагогически съветник, кл. р-ли

                   Срок: през учебната година

**II. Дейности**

**Дейност 1.** **Мерки за недопускане на фиктивно записване на ученици от всички форми на обучение:**

* Своевременно информиране за статута на ученици чрез поддържане на връзка с  обществени институции;
* Осъществяване на постоянна връзка с кмета на Общината и Екипа за съвместна работа на институциите за обхващане и задържане в образователната система на деца и ученици в задължителна предучилищна и училищна възраст ;
* При необходимост осъществяване на посещения от страна на Екипа за съвместна работа на институциите за обхващане и задържане в образователната система на деца и ученици в задължителна предучилищна и училищна възраст по домовете на деца в риск;
* Своевременно попълване на регистъра в информационната система „Админ-RS“ – отразяване процесите на записване, преместване, преминаване в друга форма на обучение и напускане на образователната система;
* Ежемесечно актуализиране на базата данни за броя на учениците и представяне в РУО.

**Дейност 2. Проучване и анализиране на основните причини за отсъствията на учениците и риска от преждевременно  напускане на училище.**

**Начален етап:**

* Идентифициране на деца в риск от отпадане (кл. р-л, педагогически съветник);
* Ролята на класния ръководител (индивидуална работа с децата в риск);
* Осигуряване на възможности за индивидуална изява на децата;
* Интеркултурно обучение (родители + учители).

**Прогимназиален етап**:

* Идентифициране на деца в риск от отпадане (кл. р-л, педагогически съветник);
* Ролята на класния ръководител (индивидуална работа с децата в риск);
* Гражданско образование с приоритет на здравно образование и професионално ориентиране;
* Ученическо самоуправление;
* Индивидуална работа с деца в риск (часовете за консултации);

**Дейност 3.**  **Механизъм за идентификация на учениците в риск от отпадане**

* Класните ръководители в началото на учебната година, след проучване, изготвят индивидуална оценка за всеки ученик в риск. Резултатите от оценката на ситуацията на учениците под формата на доклад се предават на директора.

                                                                       Срок: 30.10.2021 г.

     Отг.: кл. ръководител

* Създаване на регистър за децата в риск в училището (информацията може да се получи от друго училище, когато детето се премества, по служебен път).

 Срок: постоянен

                                                                        Отг.: Педагогически съветник кл. ръководител

* Формиране на екипи според идентифицираните потребности на децата в риск да отпаднат от училище. (В екипа може да се включат представители на класните ръководители и други учители, на УКБППМН, на родителите, на учениците.)

 Срок: постоянен

 Отг.: Педагогически съветник кл. ръководител

* Идентифициране на причините/фактори, които оказват силно влияние върху отпадането от училище.

 Срок: постоянен

 Отг.: Педагогически съветник кл. ръководител

*Социално-икономически причини*

* *Лошото качество на живота*на определени социални слоеве поставя сериозни препятствия пред образованието на децата и младежите от тези групи;
* *Ниските доходи*не позволяват на много семейства да покрият разходите на своите деца за образование (за учебници, тетрадки, дрехи, храна) и се посочват от родителите като главна причина за отпадане;
* Бедността на семейството е съществена причина за отпадането от училище;
* От друга страна, *детето*, което не посещава училище, е ценно и *като трудов ресурс*и често подпомага формирането на семейния бюджет или участва в домакинската работа. Основната им заетост е свързана със:

-събирането на вторични суровини или работа в строителството;

-деца, които помагат на своето семейство чрез грижа за някои от своите братя, сестри, по-възрастен човек или в домашното стопанство.

*Образователните причини за отпадане от училище*

* затрудненията при усвояване на учебния материал;
* слаб интерес към учебния процес и произтичащото от него нежелание да се посещава училище;
* наличие на конфликтни отношения със съученици.

*Етнокултурната среда на детето оказва съществено влияние*

* ранното встъпване в брак;
* лош жизнен стандарт и битови условия, безработица и др.;
* влиянието на семейството (отглеждане на деца в непълни семейства

ниско образователно равнище на родителите, безотговорно родителство и др.).

Познаването на тези специфични гледни точки, които често извеждат проблема отвъд собствената отговорност за неговото причиняване и съществуване, е важна предпоставка за ефективната превенция и ограничаване на отпадането от училище. Родителитеакцентират върху трудната икономическа ситуация на семейството, бедността и невъзможността да се посрещнат разходите, свързани с образованието на детето.

**Дейност 4.** **Разработване и прилагане на мерки за намаляване на отсъствията на учениците.**

**4.1. Преосмисляне и планиране на работата с родителите:**

* Алтернативи на традиционната родителска среща;
* Родителите – партньори и хора с идеи;
* Разпределение на отговорности и ангажименти.

**4.2. Превръщането на училището в място, в което всяко дете има място за изява:**

* Включване на учениците във факултативна подготовка;
* Организиране на различни конкурси и училищни инициативи;
* Участие в общински и областни състезания и олимпиади;
* Подобряване на системата за провеждане на консултации;
* Гарантирането на личната свобода и достойнството на децата;
* Възможност за участие в училищния живот като партньори;
* Възможност за чести срещи с представители на различни институции, външни на училището.

**4.3. Превенция на отсъствията от училище и ранното напускане на системата**

* Индивидуална работа от страна на учители, класни ръководители, психолог със застрашените от отпадане ученици;
* Засилване обучението по гражданско и здравно образование чрез беседи, срещи и интерактивни дейности;
* Активизиране на ученическото самоуправление чрез включване на повече ученици в проекти на училището;
* Осигуряване на ресурсно подпомагане на учениците със СОП;
* Активна работа на УКБППМН с проблемните деца с цел приобщаване към училищния живот;
* Стриктно отбелязване на отсъстващите ученици и системни текущи проверки от страна на ръководството на училището;
* Своевременно информиране на родителите за отсъствията и успеха на учениците;
* Съвместни дейности с училищното настоятелство за преодоляване на проблема с отпадане на ученици от училище;
* Съвместна работа с МКБППМН , ДСП, отдел ,,Закрила на детето“, ДПС при РУ;
* Популяризиране на добрите постижения на учениците на училищни празници и извънкласни мероприятия;
* Организиране на извънкласни дейности и занимания по интереси.

 **Дейност 5. Мерки за подкрепа на учениците в риск от напускане чрез различни форми на ученическо самоуправление.**

В СУ “Вичо Грънчаров” функционира ученически съвет, който се основава на принципа на самоуправлението.

**Самоуправлението** в училище:

- както в защита на правата и личността на ученика, така и за спазване на неговите задължения;

- с цел осъществяване на връзка между ученическия съвет и обществеността;

-  за равноправно участие на ученици, родители и учители при решаването на проблеми;

-  за спазването на етиката между ученици и учители;

-  се основава на прозрачност в работата на ученическия съвет.

**Обект**на дейността на ученическия съвет са:

- учебно-възпитателният процес;

- организиране  и активизиране на живота на учениците в училище;

- познаване и спазване на правата и задълженията на учениците;

- опазване на училищното имущество.

**Основни задачи:**

- С цялостната учебно-възпитателна работа да се съдейства за придобиване на интелектуални умения, социална култура и гражданска ангажираност, необходими за пълноценен живот на учениците в постоянно променящите се обществени отношения;

- Да се създадат предпоставки за личностна мотивация и ангажираност на учениците за съзнателно и активно участие в учебно-възпитателния процес, в училищните и извънучилищните дейности и мероприятия;

- Да се работи целенасочено за формиране у учениците на гражданско съзнание и социално поведение;

- Да се създадат подходящи условия и предпоставки за прилагане и развитие на различни форми на ученическо самоуправление и самоконтрол чрез училищния ученически съвет, ученическите съвети по класове и формираните във връзка с изпълнение на конкретни дейности комисии.

**Мерки/Дейности:**

* Коледен и Великденски базари;
* Оформяне на кът на книгата;
* “Дари на връстник в нужда”;
* Изготвяне на забавни материали и предмети;
* Участие в мероприятията на училищно ниво, занимания по интереси, извънкласни дейности.

**Дейност 6. Мерки за подкрепа на учениците в риск с участието на родителските общности.**

* Работа с деца/ученици и семействата им преди възникване на проблеми и рискове;
* Индивидуална работа с всяко дете в риск да отпадне от училище;
* Повишаване чувствителността на родителите към нуждите на децата и развитие на умения за тяхното посрещане;
* Запознаване на родителите с Правилника за дейността на училището;
* Съгласуване на дейностите с ОЗД, МКБППМН, ДПС;
* Материално подпомагане на нуждаещи се семейства: безплатно осигуряване на  дрехи и учебници и/или учебни помагала и пособия;
* Осигуряване на индивидуални часове за консултация за подпомагане на  изоставащите деца;
* Санкциониращи мерки – спиране на социалните помощи, ако детето не посещава редовно училище;
* Специализирана педагогическа подкрепа за изоставащите и застрашени от отпадане;
* Използване на целодневна форма на обучение;
* Осигуряване на средства за приобщаване на изоставащите и застрашени от отпадане към извънкласните форми на училищен живот;
* Развитие на разбирането на детето за постигане на по-голяма отговорност за собственото му поведение;
* Подкрепа на децата/учениците да направят информиран избор за своите постъпки и отношение към света;
* Развитие на умения за взаимопомощ и приемане на различията.

**Дейност 7. Мерки за подкрепа на учениците в риск от страна на представители на местната власт, гражданския сектор и работодателските организации.**

* На ниво училище се извършва индивидуална работа с детето в риск;
* Ако независимо от предприетите от училището мерки, детето продължава да бъде в риск от отпадане, се изготвя *писмен доклад/уведомително писмо до ОЗД* за извършената работа с детето и неговото семейство;
* ОЗД предприема необходимите мерки за закрила след проучване и изготвяне на план за действие.
*

**Дейност 8.  Механизъм за контрол на редовното и точното отразяване/нанасяне на отсъствията на учениците в училищната документация.**

**Цел:**Настоящият механизъм е разработен с цел превенция на отсъствията на учениците.

**Задача**: Осъществяване на контрол за редовното и точното нанасяне/отразяване на отсъствията на учениците в училищната документация.

**Отговорници: к**ласен ръководител, учители, ЗДУД

**Дейности,**разпределени, както следва:

1. **Учител**

- В началото на учебния час отразява в електронния дневник на класа номерата на закъснелите и отсъстващите ученици;

- Ефективно провеждане на консултации по учебни предмети и допълнителни занимания с деца и ученици;

- Своевременно информира класните ръководители за наличие на ученици с допуснати голям брой извинени и неизвинени отсъствия по съответния учебен предмет.

1. **Класен ръководител**

- Нанася стриктно броя на отсъствията на учениците в електронния дневник на класа и в ученическата книжка;

- При установяване на голям брой отсъствия по неуважителни причини своевременно информира  родителите за отсъствията и успеха на учениците;

- Изготвя докладна записка до директора на училището относно ученици, предложени за налагане на санкции съгласно ЗПУО.

         **3. Директор, ЗДУД**

- Разглежда подадените докладни записки относно ученици, предложени за санкции и ги резюлира;

- Извършва системни проверки на дневници, ученически книжки и следи за редовното нанасяне на отсъствията на учениците в електронния дневник на класа и в ученическата книжка;

- Извършва периодични проверки по време на учебен час относно съответствие между броя на отсъстващите ученици и броя на нанесените отсъствия в дневника на класа;

- Извършва ежемесечен контрол върху изпълнението на задълженията на педагогическите екипи за непрекъснат контакт и информиране на родителите за развитието на детето/ученика и отсъствията му.

**Дейност 9.  Механизъм за реинтеграция на отпадналите от училището ученици**

* Идентифициране на отпаднали ученици;
* Мотивиране на отпадналите за продължаване на образованието чрез информационни кампании;
* Работа с отпадналите и техните семейства;
* Преодоляване на социалните пречки пред реинтеграцията на отпадналите ученици: закупуване на учебни пособия, материали и др.;
* Дейности за наваксване на пропуснатия учебен материал, вкл. допълнителни занимания, допълнителни часове и др.;
* Допълнителни занимания с децата и учениците, за които българският език не е майчин език;
* Създаване на адаптивна приемна среда в училище: създаване на индивидуални учебни програми за наваксване на пропуснати знания и умения;
* Допълнително обучение на учители и директори за работа с отпаднали ученици;
* Въвеждане/реализиране на дейности за интеркултурно образование;
* Реинтеграция на отпаднали ученици в училище и прилагане на механизми за превенция на повторно отпадане;
* Организиране на кампании за повишаване на осведомеността на родители относно ползите от това детето да посещава училище;
* Организиране на срещи с родители и деца с цел разясняване необходимостта от завършена степен на образование;
* Идентифициране на деца с изявени дарби, които да бъдат мотивирани да развиват своята дарба чрез допълнителни занимания;
* Стимулиране чрез материална подкрепа на талантливите деца, чрез предоставяне на материали и пособия, необходими за развитие на дарбата на деца от социално слаби семейства.

**ПЛАН ЗА ДЕЙСТВИЕ**

| **№ ПО РЕД** | **ДЕЙНОСТИ** | **ОТГОВОРНИК** | **СРОК** |
| --- | --- | --- | --- |
|  1. | Разработване и прилагане на мерки за намаляване на отсъствията на учениците | кл. ръководители, психолог,учители, родители | Постоянен |
| 2. | Идентифициране на деца в риск от отпадане | класен ръководител, психолог |  Постоянен |
| 3. | Индивидуална работа от страна на учители и класни ръководители със застрашени от отпадане ученици (в часовете за консултации) | учители,класни ръководители |  Постоянен |
| 4. | Провеждане на разговори и индивидуални консултации с ученици на психолога и класния ръководител | Психолог,класни ръководители |  Постоянен |
| 5. | Екипна работа на учители по класове | учители  | Постоянен |
| 6. | Осигуряване на ресурсно подпомагане на учениците със СОП | ресурсен учител, логопед, психолог | Постоянен |
| 7. | Стриктно отбелязване на отсъстващите ученици и системни текущи проверки от страна на ръководството на училището | учители,ръководство  | Постоянен(ежемесечно) |
| 8. | Срещи и празници на ученици. Организиране участието на учениците в извънучилищни дейности и извънкласни клубове по интереси |  учители |  Постоянен |
| 9. | Своевременно информиране на родителите за отсъствията и успеха на учениците чрез ученическите книжки и функционирането на електронен дневник |   класни ръководители |   Постоянен |
| 10. | Засилване обучението по гражданско и здравно образование чрез беседи, срещи и интерактивни дейности  |  класни ръководители |  Ежемесечно |
| 11. | Своевременно уведомяване ДСП, отдел ,,Закрила на детето“, районна администрация за ученици, допуснали повече от 5 неизвинени отсъствия | класни ръководители,директор  | Ежемесечно |
| 12. | Регулярно провеждане на родителски срещи | директор,класни ръководители | По график |
| 13. | Популяризиране на добрите постижения на учениците на училищни празници и извънкласни мероприятия | Директор | По график |
| 14. | Активизиране на ученическото самоуправление чрез включване на повече ученици в проекти на училището | комисия по разработване и реализиране на проекти | Постоянен |
| 15. | Активна работа на УКПППУ  с проблемните деца с цел приобщаване към училищния живот съвместно с МКБППМН , ДСП, отдела ,,Закрила на детето“, ДПС при РУ | УКПППУ,класни ръководители | Постоянен |